הוא חוזר: ביום רביעי הקרוב, 31.1.18, עתיד דב צור לחזור לתפקידו כראש עיריית ראשון לציון- אחרי חודשיים בהן היה מורחק מהעירייה ונאסר עליו לעסוק בענייניה.
למעשה, עם מעצרו בחשד לעבירות שחיתות הורחק צור מעירייה לחודש. בתחילת חודש ינואר, אחרי ששעברו 30 הימים הוקצבו, במשטרה חשבו כי יהיה ניגוד עניינים אם צור יחזור לעירייה, והגישו בקשה להאריך את הרחקתו מהעירייה לארבעה חודשים נוספים.
הבקשה נדחתה, ובפשרה שהושגה עם עורכי דינו של צור הוחלט כי הוא ישוב לתפקידו בתאריך 31 בינואר, יום רביעי הקרוב. אולם, חשוב לציין כי ענכון לכרגע נאסר על צור לקחת חלק בוועדת התכנון והבנייה, ואסור לו לדון בכל עניין הקשור לכל אחד מהמעורבים בפרשה. כמו כן, תנאים אלה יחולו על סגנו אייל מושיוב, שגם הוא יחזור לעירייה בימים הקרובים.
פרקליטיו של דב צור, עורכי הדין גיורא אדרת, יפעת מנור-נהרי וטל שפירא, מסרו: "יש לברך על חזרתו של ראש העיר לעירייה להמשך פעילותו הציבורית החשובה. כל פעולותיו של ראש העיר נעשו כשטובת העיר ותושביה עומדת לנגד עיניו, ואנו משוכנעים כי ממצאי החקירה יעלו מסקנה דומה".